wickkiey/tamil-wikipedia-chunked huggingface dataset:
# தெருவோரக் குழந்தை

யில் வாழும் இரு தெருவோரக் குழந்தைகள்]]  
**தெருக் குழந்தை** அல்லது **தெருவோரக் குழந்தை** (*Street children*) என்பவர், தங்குவதற்கு வீடின்றி நகர அல்லது கிராமத்து தெருக்களில் வாழும் குழந்தையைக் குறிக்கும். யூனிசெப்பின் வரையறைப்படி, பெரியவர்களின் கண்காணிப்பும் பாதுகாப்புமின்றி தெருவில் வாழும் அல்லது தெருவையே வாழ்வாதாரமாகக் கொண்ட 18 வயதுக்குட்பட்ட சிறுவர், சிறுமியர் தெருவோரக் குழந்தைகள் ஆவர்.  
வளர்ந்த நாடுகளில் தெருவோரக் குழந்தைகளில் சிலர் வீட்டைவிட்டு வெளியேறும் கட்டாயத்துக்கு ஆளானவர்களாக உள்ளனர். பெரும்பாலும் இவர்கள் ஒற்றைப் பெற்றோர் குடும்பத்தைச் சேர்ந்தவர்களாவர். தெருவோரக் குழந்தைகள் நிந்தனை, புறக்கணிப்பு, சுரண்டல் மற்றும் சிலசமயங்களில் கொலைக்கும் உள்ளாகின்றனர். மேற்கத்திய நாடுகளில் இவ்வகைக் குழந்தைகள் குற்றவாளிகளாக அல்லது பிச்சைக்காரர்களாகக் கருதப்படுவதைக் காட்டிலும் வீடற்ற குழந்தைகளாகவே கருதப்படுகின்றனர்.
# கோசாம்பி

அலகாபாத் தூண்]]
**கௌசாம்பி** அல்லது **கோசாம்பி** (Kausambi or Kosambi ) பரத கண்டத்தின் பண்டைய நகரங்களில் ஒன்றாகும். இந்நகரம் வேத கால கோசல நாட்டின் தலைநகராக இருந்தது. கௌசாம்பி நகரம், புத்தர் தர்மத்தை உபதேசித்த இடங்களில் ஒன்றாகும்.  
அக்பருக்கு முன்னர் பிரயாக்ராஜ் என அழைக்கப்பட்ட இன்றைய அலகாபாத் நகரத்திலிருந்து தென்மேற்கில் 56 கிலோ மீட்டர் தொலைவில் யமுனை ஆற்றாங்கரையில் கௌசாம்பி மாவட்டத்தில் உள்ளது. இந்நகரத்தில் அசோகர் நிறுவிய மணற்கல்லால் ஆன அசோகரின் ஸ்தூபி ஒன்றை ஜஹாங்கீர் பெயர்த்தெடுத்து அலகாபாத் கோட்டையில் நிறுவினான்.
# கோசாம்பி

## வரலாறு

வேதகாலம் முதல் மௌரியப் பேரரசு மற்றும் குப்தப் பேரரசு காலத்தில் கௌசாம்பி நகரம் முக்கிய நகரங்களில் ஒன்றாக விளங்கியது.
பிற்கால வேத காலத்தின் போது இந்நகரம் சிறப்பு குறைந்த சிறு நகராக விளங்கியது.  
வத்ச நாட்டின் தலைநகராக இருந்தது கௌசாம்பி நகரம். புஷ்யமித்திர சுங்கன் பேரரசில், சுங்கப் பேரரசிற்கு கப்பம் செலுத்தும் நாடாக இருந்தது கௌசாம்பியின் வத்ச நாடு.
சுங்கப் பேரரசின் வீழ்ச்சிக்குப் பின்னர் பதினாறு மகாஜனபதங்களில் ஒன்றான கௌசாம்பியை தலைநகராகக் கொண்ட வத்சநாடு விளங்கியது.  
கௌதம புத்தர் காலத்தின் போது இந்தியாவின் நான்கு திசைகள் கூடுமிடத்தில் அமைந்த கௌசாம்பி நகரம், இந்தியாவின் பெரும் வணிக மையமாக விளங்கியது.  
கௌசாம்பி நகரத்தில் 1949 மற்றும் 1951-1952 ஆண்டுகளில் அகழ்வாராய்ச்சிகள் மேற்கொள்ளப்பட்டது. கதிரியக்கக்கரிமக் காலக்கணிப்பு சோதனையில்,
கி மு 390 முதல் கி பி 600 முடிய உள்ள இடைப்பட்ட காலத்தில் கௌசாம்பி நகரம் இருந்திருக்கலாம் எனத் தெரிகிறது.  
கௌசாம்பி நகரம் கோட்டைச் சுவர்களால் சூழப்பட்ட ஒழுங்கற்ற நீள்வட்ட அமைப்பு கொண்டதாக இருந்திருக்கிறது. இந்நகரம் 6.5&nbsp;கி. மீ பரப்பளவு கொண்டிருந்தது.  
மௌரியப் பேரரசர் அசோகரின் தூண்களில் ஒன்றான அலகாபாத் தூண் கௌசாம்பில் இருந்தது. இத்தூணை மொகலாய பேரரசன் ஜஹாங்கீரால் அலகாபாத் கோட்டையில் நிறுவப்பட்டது.
# கோசாம்பி

## படக்காட்சிகள்

கோசாம்பி தொல்லியல் களத்தில் கண்டெடுக்கப்பட்ட தொல்பொருட்களின் படங்கள்:
# கோசாம்பி

## தற்கால கௌசாம்பி

இந்தியாவின் உத்தரப் பிரதேசம் மாநிலத்தில் அலகாபாத் கோட்டத்தில் கௌசாம்பி மாவட்டம் என்ற பெயரில் உள்ளது.
# கோசாம்பி

## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# காசி மொழி

**காசி மொழி** (Khasi language) இந்தியாவின் மேகாலயா மாநில அலுவல் மொழிகளில் ஒன்றாகும். இம்மொழி ஆசுத்ரோ-ஆசிய மொழிகள் குடும்பத்தைச் சேர்ந்தது. இம்மொழியில் இந்தோ-ஆரிய மொழிகளிலான வங்காள மொழி மற்றும் இந்தி மொழிகளின் பல சொற்கள் கலந்து பேசப்படுகிறது..
# காசி மொழி

## பேசப்படும் பகுதிகள்

காசி மொழி இந்தியாவின் மேகாலயா மாநிலத்தின் *காசி* எனும் பழங்குடி இன மக்களால் பேசப்படுகிறது. மேலும் அசாம் மாநிலத்தின் கிழக்கு மாவட்டங்களிலும், வங்காளதேசத்தின் வடகிழக்குப் பகுதிகளிலும் பேசப்படுகிறது. எழுத்து வடிவம் கொண்ட இம்மொழி 1.6 மில்லியன் மக்களால் பேசப்படுகிறது.  
யுனேஸ்கோ நிறுவனம் அழிந்து வரும் மொழிகளில் ஒன்றாக காசி மொழியை 2012-ஆம் ஆண்டில் அறிவித்துள்ளது.
# வலைப்பின்னல் கட்டமைப்பு

**வலைப்பின்னல் கட்டமைப்பு** (*network topology*) என்பது கணினி வலையமைப்பு உள்ள பல்வேறுபட்ட மூலங்களின் (இணைப்புகள், கணு) தொகுப்பு ஆகும். அடிப்படையில் இது வலைப்பின்னல் ஒன்றின் இடவியல் கட்டுமானம் ஆகும், மேலும் இக்கட்டமைப்பு பௌதிகரீதியாக அல்லது தருக்கரீதியாக சித்தரிக்க முடியும். *பௌதிக கட்டமைப்பு* என்பது வலைப்பின்னலுக்குரிய பல்வேறு கட்டமைப்பை கொண்டிருக்கும். மேலும் இது சாதனங்களின் அமைவிடம், கேபிள் நிறுவல்களை கொண்டிருக்கும் அதேவேளை *தருக்கரீதியான கட்டமைப்பு(Logical Topology)* என்பது வலைபின்னலினுள் எவ்வாறு தரவு (Data) பாய்ச்சல் நடைபெறுகின்றது இதன்போது அதன் பௌதிக கட்டமைப்பு பற்றி கருத்தில் கொள்ளபடாது. இரண்டு வலைப்பின்னல்கள் ஒரே மாதிரியாக காணப்பட்டபோதிலும் பின்வரும் வேறுபாடுகள் காணப்படலாம் அவையாவன கணுக்களுகிடைபட்ட தூரம், பௌதிகரீதியான தொடர்பு, ஊடுகடத்தல் வேகம் ஆகியனவாகும்.  
இதன் ஓர் உதாரணம் குறும்பரப்பு வலையமைப்புகள் (LAN) ஆகும்.
குறும்பரப்பு வலையமைப்பு (Local Area Network) அல்லது அகக்கணினி வலையமைப்பு என்பது ஒரு வீடு, அல்லது ஒரு கல்லூரியின் சில கட்டிடங்கள் போன்று சிறு பரப்பில் அமைக்கப்பட்டிருக்கும் கணினி வலையமைப்பு ஆகும்.இவ்வலையமைப்பில் உள்ள ஏதாவது ஒரு கணு(Node) மற்றைய சாதனத்துடன் பௌதிகரீதியாக ஒன்று அல்லது ஒன்றிக்கு மேற்பட்ட தொடர்புகளை கொண்டிருக்கும்.இவ்வமைப்பை உருவவியல்ரீதியாக வரையும் போது பௌதிக கட்டமைப்பின் கேத்திரகணித வடிவமைப்பை பெற்றுக்கொள்ள முடியும்,இவ்வடிவமைப்பின்முலம் வலைப்பின்னலின் பௌதிக கட்டமைப்பைப்பற்றி விபரிக்கமுடியும்.மாறாக தர்க்கரீதியாயான கட்டமைப்பானது கூறுகளிடையான தரவுப்பாய்ச்சல் முலம் தீர்மானிக்கபடுகின்றது.
# வலைப்பின்னல் கட்டமைப்பு

## கட்டமைப்பு (Topology)

வலைப்பின்னல் கட்டமைப்பு இரண்டு வகைப்படும்: பௌதிக கட்டமைப்பு,தர்க்கரீயான கட்டமைப்பு.  
வலைப்பின்னளில் உள்ள பௌதிக கட்டமைப்பை தொடர்புபடுத்துவதற்கு கம்பி இணைப்புகள் பயன்படுத்தபடுகிறது. இந்த குறிப்பானது எவ்வாறு கம்பி இணைப்புகள் இடப்படுகின்றது,கணுக்களின் அமைவிடம்,கணுக்களுக்கிடைப்பட்ட தொடர்பு மற்றும் கம்பி இணைப்புகள் பற்றி அறிந்துகொள்ள முடியும். புள்ளிக்குப்புள்ளி, பாட்டை, விண்மீன், வளைய அல்லது வட்ட, கண்ணி, மரம், கலப்பு, அல்லது டைசி சங்கிலி.
# வலைப்பின்னல் கட்டமைப்பு

## கட்டமைப்பு (Topology)

### புள்ளிக்குப்புள்ளி (Point to Point)

இரண்டு இறுதிப்புள்ளிகளுக்கு இடையில் ஒரு அர்ப்பணிக்கப்பட்ட இணைப்பு எளிய கட்டமைப்பாகும். மாற்றப்பட்ட புள்ளிக்குப்புள்ளி ஆனது வழக்கமான டெலிபோனி மாதிரி ஆகும். ஒரு நிரந்தர புள்ளிக்குப்புள்ளி வலைப்பின்னல் கட்டமைப்பின் பெறுமதியானது இரண்டு இறுதிப்புள்ளிகளுக்கு இடையில் தடுக்கப்படாமல் தொடர்பு இருக்கிறது. புள்ளிக்குப்புள்ளி கட்டமைப்பின் பெறுமதியானது சந்தாதாரர்களின் சாத்தியமான ஜோடிகள் எண்ணிக்கைகு விகிதாசாமானது மெட்காஃபே தான் சட்டம்.  
:**நிரந்தர (அர்ப்பணிக்கப்பட்ட) (dedicated)**
::புள்ளிக்குப்புள்ளி பெயரிடுமுறைக்கும் வேறுபாடுகள் புரிந்து கொள்ள எளிதானது,புள்ளிக்குப்புள்ளி என்பது communications channel பயனர்ருக்கு இரண்டு இறுதிப்புள்ளிகளுக்கு நிரந்தர தொடர்புடையது போல் தோன்றும். ஒரு குழந்தையின் தகர்த் தொலைபேசி ஆனது *பௌதீகரீதியாக அர்ப்பணிக்கப்பட்ட* சேனலுக்கு ஓர் உதாரணமாகும்.  
:**மாறியது (Switched):**
::circuit-switching அல்லது packet-switching தொழில்நுட்பங்கள், மூலம் ஒரு புள்ளிக்குப்புள்ளி சுற்றானது மாறும் வகையில் உருவாக்கப்பட்ட முடியும் மற்றும் தேவையேற்படாத போது அழிக்கவும் முடியும். இதுவே வழமையான தொலைபேசி அடிப்படை முறை ஆகும்.
# வலைப்பின்னல் கட்டமைப்பு

## கட்டமைப்பு (Topology)

### பாட்டை (Bus)

:**பாட்டை வலையமைப்பு** (Bus Topology) என்பது வலையமைப்பு வடிமைப்பில் ஒன்றாகும். இதில் வாங்கிகள் (கிளையண்ட்ஸ்) ஒரு பொதுவான ஓர் ஊடகத்தைப் பாவிக்கும் அது பாட்டை (பஸ்) என்று அழைக்கப்படும். பொதுவாக கணினியின் தாய்பலகையில் (மதபோட் Motherboard) கணினி வலையமைப்புக்களிலும் இதைக் காணலாம்.  
பாட்டை வலையைப்பானது பல்வேறு வாங்கிகளை ஒன்றாக இணைப்பதற்கு இலகுவான வழிமுறையாக இருந்தாலும் ஒரே நேரத்தில் ஒன்றிற்கு மேற்பட்ட வாங்கிகள் தொடர்பினை மேற்கொள்ள முயன்றால் தரவுப் பொதிகள் (Data packets) மோதலிற்கு உள்ளாகும். சில வலையைப்புக்களில் தரவுப் பொதிகளில் மோதற் தவிர்பு யுக்தியைக் கொண்டிருந்தாலும் பெரும்பாலான வலையைப்புக்களில் பல் அணுக்கத்திற்கான காவியை உணரும் (Carrier Sense Multiple Access) தொழில் நுட்பத்தையே கொண்டுள்ளன.  
இப்பொழுது கம்பியிணைப்புக்கள் பெரும்பாலும் இதைக் கைவிட்டுவிட்டாலும் கம்பியற்ற இணைப்புகள் (Wireless) இணைப்புகள் பாட்டை இணைப்புக்களாகக் கருதலாம். பாட்டைத் வலையமைப்பில் நேரடியாகவே புதிய சாதனங்களை இணைத்துக் கொள்ளலாம்.
# வலைப்பின்னல் கட்டமைப்பு

## கட்டமைப்பு (Topology)

### விண்மீன் (Star)

**விண்மீன் வலையமைப்பு** (*star network*) இன்று கணினி வலையமைப்பில் மிகவும் பரவலாகப் பாவிக்கப்பட்டு வரும் வலையமைப்பாகும். இது ஈதர்நெற் தொழில் நுட்பத்தில் பாவிக்கக்கூடியது. இவ்வகை வலையமைப்பில் ஒவ்வொரு கணினியும் நிலைமாற்றி (switch) அல்லது கூடுமையத்துடன் (ஹப், hub) இணைக்கப்பட்டிருக்கும். இதனால் ஏதாவது ஒரு மின்கம்பி (cable) அறுந்தாலும் மீதி வலையமைப்புத் தொடர்பு அறாமல் இருக்கும். வளைய வலையமைப்பும் (Ring network) உண்மையில் விண்மீன் வலையமப்பு போன்றே இணைக்கப்படும், பின்னர் மென்பொருள் ஊடாக வளைய வலையமைப்பு நடைமுறைப்படுத்தப்படும்.  
விண்மீன் வலையமைப்பில் எல்லா வலையைப்பில் உள்ளனவும் நடு நிலையத்தில் இணைக்கபடுவதால் இவ்வகை இணைப்புகள் பழுதடைவதற்கான வாய்ப்புக்கள் குறைவாகும். பெருநகர் பரப்பு வலையமைப்புகள் விண்மீன் வலையமைப்பு முறையிலேயே இணைக்கப்படுகின்றது.
# வலைப்பின்னல் கட்டமைப்பு

## கட்டமைப்பு (Topology)

### வளைய (Ring)

:வளைய வலையமைப்பு என்பது கணினி வலையமைப்பில் ஒரு வகையாகும். இதில் ஒவ்வொரு கணினியும் மற்ற இரு கணினிகளுடன் இணைக்கப்பட்டிருக்கும். இவ்வாறு தொடர்ந்து கணினிகள் இணைக்கப்பட்டு ஒரு வளையத்தை உருவாக்குகின்றன. இதுவே வளைய வலையமைப்பு என்று அழைக்கப்படுகிறது. வளைய வலையமைப்பில் எந்த இரண்டு இணைப்பிற்கும் ஒரே வழியே உள்ளதால் ஓர் அந்தத்தில் (Node) உள்ள இணைப்பு பழுதடைந்தால் முழுவலையமைப்புமே பாதிப்படையும். கண்ணாடியிழைகளூடாகத் தரவுப் பரிமாற்றத்தில் (FDDI) வலையமைப்பில் பிழை ஏற்படும் போது மணிக்கூட்டுத் திசையாகவும் அதற்கு எதிர்த் திசையாகவும் தரவு அனுப்படுவதால் இந்தப் பிரச்சினை அங்கு இல்லை. இது C வளைய வலையமைப்பு அல்லது ஐபிஎம் டோக்கின் றிங் வலையமைப்பு எனப்படும் இங்கு பௌதீகரிதியாக (Physically) விண்மீன் வலையமைப்பு மாதிரி நடுவில் கணினி சுவிச்சுடன் இணைக்கப்பட்டிருக்கும் பின்னர் தர்க்கரீதியாக வளைய வலையமைப்பில் நடைமுறைப்படுத்தப்படும்.
# வலைப்பின்னல் கட்டமைப்பு

## கட்டமைப்பு (Topology)

### கண்ணி (Mesh)

கண்ணி வலைப்பின்னலின் பெறுமதியானது அந்த வலைப்பின்னலின் சந்தாதாரர்களின் அடுக்கிற்கு விகிதாசாரமாகும், இரண்டு முடிவுப்புள்ளிகள் தொடர்பு குழுக்களானது ரீட் சட்டம் முலம் அனுமானிக்கபடுகிறது.
# வலைப்பின்னல் கட்டமைப்பு

## கட்டமைப்பு (Topology)

### கண்ணி (Mesh)

#### முற்றாக இணைக்கப்பட்ட வலைப்பின்னல் (Fully Connected Network)

முற்றாக இணைக்கப்பட்ட வலைப்பின்னல் கட்டமைப்பில் எல்லா கணுக்களும் ஒன்றுடன் ஒன்று இணைக்கப்படிருக்கும். (In graph theory this is called as a complete graph.) எளிய முற்றாக இணைக்கபட்ட வலைப்பின்னலானது இரண்டு கணுக்களை கொண்டிருகும். முற்றாக இணைக்கபட்ட வலைப்பின்னலானது பொதி நிலைமாற்றம் or ஒளிபரப்பு கொண்டிருக்காது. எனினும், இணைப்புகளின் எண்ணிக்கையை கணுக்களின் எண்ணிக்கையை சதுர மடங்காக வளரும்:  
<math>c= \frac{n(n-1)}{2}.\,</math>  
பெரிய வலைப்பின்னல் கட்டமைபிற்கு இது சாத்தியமற்றதாக உள்ளது..
# வலைப்பின்னல் கட்டமைப்பு

## கட்டமைப்பு (Topology)

### கண்ணி (Mesh)

#### பகுதியாக இணைக்கப்பட்ட வலைப்பின்னல் (Partially Connected Network)

பகுதியாக இணைக்கப்பட்ட வலைப்பின்னல் கட்டமைப்பில், ஒரு சில கணுக்கல் மட்டும் மற்ற கணுக்கலுடன் இணைக்கப்பட்டிருக்கும்.ஆனால் சில கணுக்கல் இரண்டு அல்லது அதற்கு மேற்பட்ட கணுக்கலுடன் புள்ளிக்குப்புள்ளியாக இணைக்கப்பட்டிருக்கும்.
# வலைப்பின்னல் கட்டமைப்பு

## கட்டமைப்பு (Topology)

### கலப்பு (Hybrid)

கலப்பின வலையமைப்பானது இரண்டு அல்லது அதற்கு மேற்பட்ட கட்டமைப்பை கொண்டிருக்கும். உதாரணமாக, ஒரு மர வலைப்பின்னல் (
அல்லது *விண்மீன்-பாட்டை வலையமைப்பு*) ஆனது ஒரு கலப்பின கட்டமைப்பாகும் இதில் விண்மீன் வலையமைப்பு ஆனது பாட்டை வலையமைப்பு முலம் இணைக்கபட்டிருக்கும். எனினும், ஒரு மர வலையமைப்பானது(திரீ நெட்வொர்க்) மற்றொரு மர வலையமைப்புடன் இணைக்கப்படிருக்கும் போது அது ஒரு கட்டமைப்புரீதியாக மர வலையமைப்பாக காணப்படும்.கலப்பின வலையமைப்பானது இரண்டு வெவ்வேறு வலைப்பின்னல் கட்டமைப்பபை இணைப்பதன் மூலம் உருவாக்கபடுகின்றது  
ஒரு *விண்மீன்-வளைய* வலைப்பின்னலானது இரண்டு அல்லது அதற்கு மேற்பட்ட வளையவலைப்பின்னல் கட்டமைப்பை கொண்டிருக்கும். மேலும் இது multistation அணுகல் அலகு (MAU) இணைக்கப்பட்டிருக்கும்.  
ஸ்னோஃபிளாக் கட்டமைப்பானது விண்மீன் வலையமைபின் விண்மீன் வலையமைபாகும்.  
மற்ற இரண்டு கலப்பின வலையமைப்பானது *கலப்பின கண்ணி* மற்றும் *படிநிலை விண்மீன்*.  
இது **கட்டம் நெட்வொர்க்** ஒத்தது, நேரியல் அல்லது வளைய கட்டமைப்பு பல திசைகளில் இணைக்க பயன்படுகிறது. கொண்டிருக்கும் ஒரு பரிமாண வளைய கட்டமைப்பானது நங்கூரவளைய கொண்டிருக்கும்.  
ஒரு **முற்றாக இணைக்கப்பட்ட வலைப்பின்னல்**, **முழுமையான கட்டமைப்பு**, அல்லது **முழுமையான கண்ணி கட்டமைப்பு** ஆனது கணுகளிடைய நேரடி இணைப்பை கொண்டிருக்கும் ஒரு வலைப்பின்னல் கட்டமைப்பாகும். முற்றாக இணைக்கப்பட்ட வலைப்பின்னலில் n கணுக்கள் காணப்படுமாயின், n(n-1)/2 நேரடி இணைப்புகள் காணப்படும். இக்கட்டமைப்புமூலம் வலைப்பின்னல் வடிவமைப்பது செளவு கூடியதாகும், ஆனால் நம்பகமானது ஏனெனில் கணுக்களுகிடயான அதிகளவு மேலதிக இணைப்புகள் மூலம் தகவலுக்காக பல பாதைகளை உள்ளடங்யிருக்கும். இந்த கட்டமைப்பு பெரும்பாலும் [ [இராணுவம்] ] பயன்படுத்துகின்றனர்.
# நல்லமடா

**நல்லமடா** *(Nallamada)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு மண்டலம் ஆகும். புட்டபர்த்தி சட்டப்பேரவைத் தொகுதியில் நல்லமடா இருக்கிறது. சிறீ.சத்யசாய் பாபா வின் பிறந்த ஊரான புட்டபர்த்தி நல்லமடா மண்டலத்தில் இருந்து 15 கிலோமீட்டர் தொலைவில் அமைந்துள்ளது.
# நல்லமடா

## புவியியல் அமைப்பு

14°12’59’’ வடக்கு 77°59’40’’ கிழக்கு என்ற அடையாள ஆள்கூறுகளில் நல்லமடா பரவியுள்ளது.
# 2016 தமிழ்நாடு சட்டமன்றத் தேர்தலில் கட்சிகளின் தேர்தல் பரப்புரை

2016 தமிழ்நாடு சட்டமன்றத் தேர்தலையொட்டி கட்சிகள் செய்யும் பரப்புரைகள், அவற்றின் தேர்தல் அறிக்கைகள் குறித்த தகவல்கள் இங்கு ஆவணப்படுத்தப்படுகின்றன.
# 2016 தமிழ்நாடு சட்டமன்றத் தேர்தலில் கட்சிகளின் தேர்தல் பரப்புரை

## கட்சிகளின் தேர்தல் அறிக்கைகள்

| கட்சி | வெளியிடப்பட்ட நாள் | குறிப்புகளும், மேற்கோள்களும் |
| --- | --- | --- |
| தேமுதிக | மார்ச் 20 | இரு பகுதிகளாக தேர்தல் அறிக்கை வெளியிடப்பட்டது. பிப்பரவரி மாதம் நடந்த காஞ்சிபுர மாநாட்டில் முதல் பகுதியையும், கோயம்பேட்டிலுள்ள கட்சித் தலைமை அலுவலகத்தில் இரண்டாம் பகுதியையும் விஜயகாந்த் வெளியிட்டார்.
#முதல் பகுதி
#இரண்டாம் பகுதி |
| நாம் தமிழர் கட்சி | மார்ச் 23 |  |
| திமுக | ஏப்ரல் 10 |  |
| பாமக | ஏப்ரல் 15 |  |
| பாசக | ஏப்பிரல் 21 |  |
| தமாகா | ஏப்பிரல் 23 |  |
| மக்கள் நலக் கூட்டணி | ஏப்பிரல் 28 | 80 பக்கங்கள் கொண்ட மக்கள் நலக் கூட்டணியின் தேர்தல் அறிக்கை வெளியிடப்பட்டது. |
| அதிமுக | மே 5 | } |
# 2016 தமிழ்நாடு சட்டமன்றத் தேர்தலில் கட்சிகளின் தேர்தல் பரப்புரை

## கட்சிகளின் தேர்தல் பரப்புரை

### அதிமுக

கட்சியின் பொதுச்செயலாளர் ஜெ. ஜெயலலிதா, ஏப்ரல் 9 - மே 12 வரையிலான காலகட்டத்தில் தேர்தல் பரப்புரைப் பயணம் மேற்கொள்வார்  
செயலலிதா சென்னை தீவுத்திடலில் இருந்து தனது முதல் பரப்புரையை தொடங்கினார்.  
| பொதுக்கூட்டம்
எண் | நடந்த தேதி | நடந்த இடம் | குறிப்புகளும், மேற்கோள்களும் |  |
| --- | --- | --- | --- | --- |
| 1 | ஏப்பிரல் 9 | தீவுத்திடல், சென்னை | தமிழகத்தில் அதிமுக மீண்டும் ஆட்சிக்கு வந்தவுடன் படிப்படியாக மதுவிலக்கு நடைமுறைப்படுத்தப்படும் என ஜெயலலிதா கூறினார். |  |
| 2 | ஏப்பிரல் 11 | விருத்தாச்சலம் | பரப்புரைக் கூட்டத்திற்கு வந்த மக்களில் இருவர் வெயிலாலும் கூட்டநெரிச்சலாலும் உயிரிழந்தனர். |  |
| 3 | ஏப்பிரல் 12 | தருமபுரி | கெயில் திட்டத்தை விவசாயிகள் நிலங்கள் பாதிக்காதவாறு செயல்படுத்த நடவடிக்கை எடுப்பேன் என அதிமுக பொதுச்செயலாளர் ஜெயலலிதா கூறினார். |  |
| 4 | ஏப்பிரல் 15 | அருப்புக்கோட்டை | ஜெயலலிதாவின் அருப்புக்கோட்டை தேர்தல் பிரசாரத்தில் பெண் போலீஸ் மயக்கம் |  |
| 5 | ஏப்பிரல் 17 | காஞ்சிபுரம் | காஞ்சிபுரம் அருகே வாரணவாசி ஊராட்சியில் இன்று அதிமுக பிரசார பொதுக்கூட்டம் நடைபெற்றது |  |
| 6 | ஏப்பிரல் 20 | சேலம் | அதிமுக தொண்டர் வெயில் கொடுமையால் உயிரிழந்தார். |  |
| 7 | ஏப்பிரல் 23 | ஜி கார்னர் மைதானம், திருச்சிராப்பள்ளி | இலங்கைத் தமிழர்களுக்கு திமுக தலைவர் கருணாநிதி துரோகம் செய்துவிட்டதாக ஜெயலலிதா பேசினார் |  |
| 8 | ஏப்பிரல் 25 | புதுச்சேரி | புதுச்சேரி, உப்பளம் புதிய துறைமுக வளாகத்தில் நடைபெற்ற பொதுக்கூட்டத்தில் பேசினார் செயலலிதா |  |
| 9 | ஏப்பிரல் 26 | மதுரை |  |  |
| 10 | மே 1 | கோவை | கொடீசியா திடலில் நடந்த பொதுக் கூட்டத்தில் கலந்து கொண்டு உரையாற்றினார். |  |
| 11 | மே 7 | தஞ்சாவூர் | தஞ்சாவூர் புதிய பேருந்து நிலையம் பின்புறமுள்ள மாநகராட்சி திடலில் அமைக்கப்பட்டிருந்து பேசினார். |  |
| 12 | மே 10 | வேலூர் | அரக்கோணம் அருகே வேடல் கிராமத்தில் பொதுக்கூட்டத்தில் பரப்புரை செய்தார். |  |
| 13 | மே 12 | திருநெல்வேலி | பாளையங்கோட்டையில் மாலை நடைபெற்ற தேர்தல் பரப்புரை கூட்டத்தில் பேசினார் | } |
# 2016 தமிழ்நாடு சட்டமன்றத் தேர்தலில் கட்சிகளின் தேர்தல் பரப்புரை

## கட்சிகளின் தேர்தல் பரப்புரை

### திமுக

#### கட்சித் தலைவர் மு. கருணாநிதி

- ஏப்ரல் 23 - மே 14 வரையிலான காலகட்டத்தில் தமிழகம் முழுக்க பரப்புரை செய்கிறார்.  
| தேதி | இடங்கள் | குறிப்புகளும், மேற்கோள்களும் |
| --- | --- | --- |
| ஏப்பிரல் 23 | சென்னை சைதாப்பேட்டை | *ஆட்சி மாற்றத்தை தாருங்கள்; ஏமாற்றத்தை தந்துவிடாதீர்கள்* என கருணாநிதி பேசினார். |
| ஏப்பிரல் 28 | விழுப்புரம் |  |  
- இதுவரை புதுச்சேரி, கடலூர், திருவாரூர், தஞ்சாவூர், திருச்சி, பெரம்பலூர், உளுந்தூர்பேட்டை, விழுப்புரம் ஆகிய பகுதிகளில் வேன் மூலம் பிரசாரம் செய்துள்ள நிலையில் வெயில் மற்றும் கருணாநிதியின் வயதையும் உடல் நிலையையும் கருதி இனி அவர் வேன் மூலம் பரப்புரை மேற்கொள்ளமாட்டார் என அறிவிக்கப்பட்டுள்ளது. அதற்குப் பதில் பொதுக்கூட்டங்களில் மட்டும் அவர் கலந்து கொண்டு பேசுவார் என அறிவிக்கப்பட்டுள்ளது.. திருத்தியமைக்கப்பட்ட நிகழ்ச்சி நிரலின்படி மே 3ல் மதுரையிலும், 5ம் தேதி சென்னையிலும், 8ம் தேதி சென்னை தங்கச்சாலையிலும், 11ம் தேதி திருவாரூரிலும், 14ம் தேதி சென்னை சேப்பாக்கத்திலும் அவர் பொதுக் கூட்டங்களில் கலந்து கொண்டு பேசுவார்.
- திமுக கூட்டணி வேட்பாளர்களை ஆதரித்து, சென்னையின் பல பகுதிகளில் பரப்புரை மேற்கொள்கிறார்.
- திமுக - காங்கிரஸ் கூட்டணியின் தேர்தல் பரப்புரை பொதுக்கூட்டம் சென்னை தீவுத்திடலில் நடந்தது. இதில் கருணாநிதியும் சோனியா காந்தியும் உரையாற்றினார்கள்.
# 2016 தமிழ்நாடு சட்டமன்றத் தேர்தலில் கட்சிகளின் தேர்தல் பரப்புரை

## கட்சிகளின் தேர்தல் பரப்புரை

### திமுக

#### கட்சியின் பொருளாளர் முக. இசுதாலின்

- முக. இசுதாலின் இராதாகிருட்டிணன் நகர் (ஆர் கே நகர்) தொகுதியில் பரப்புரையைத் தொடங்கினார்.
- மதுரையில் பரப்புரையை மேற்கொண்டார்.
- மதுரையில் காங்கிரசு துணைத் தலைவர் ராகுல் காந்தியுடன் பொதுக்கூட்டத்தில் கலந்து கொண்டார்.
- மதுரை பொதுக்கூட்டத்தில் ராகுலுடன் திமுக பொருளாளர் மு.க.ஸ்டாலினும் பங்கேற்றார். பின்னர் கோவைக்கு சென்ற ராகுல் காந்தி, வ.உ.சி. மைதானத்தில் நடைபெற்ற பொதுக்கூட்டத்தில் திமுக, காங்கிரஸ் கூட்டணி வேட்பாளர்களை ஆதரித்து வாக்கு சேகரித்தார். இதில் திமுக சார்பில் அக்கட்சியின் மகளிரணி செயலாளரான கனிமொழி எம்.பி. கலந்துகொண்டார். சென்னையில் அவர் மதுரவாயல் கேபிஎன் திருமண மண்டபம் அருகே உள்ள திடலில் நடைபெற்ற பொதுக்கூட்டத்தில் பேசினார்.
# 2016 தமிழ்நாடு சட்டமன்றத் தேர்தலில் கட்சிகளின் தேர்தல் பரப்புரை

## கட்சிகளின் தேர்தல் பரப்புரை

### தேமுதிக - மக்கள் நலக் கூட்டணி - தமிழ் மாநில காங்கிரசு அணி

- அணியின் அனைத்துத் தலைவர்கள் கலந்துகொண்ட தேர்தல் சிறப்பு மாநாடு மாமண்டூரில் ஏப்ரல் 10 அன்று நடந்தது.
- இக்கூட்டணியின் மாநாடு திருச்சிராப்பள்ளியில் மே 11 அன்று நடைபெற்றது. இதில் கூட்டணி தலைவர்கள் உரையாற்றினார்கள்.
# 2016 தமிழ்நாடு சட்டமன்றத் தேர்தலில் கட்சிகளின் தேர்தல் பரப்புரை

## கட்சிகளின் தேர்தல் பரப்புரை

### தேமுதிக - மக்கள் நலக் கூட்டணி - தமிழ் மாநில காங்கிரசு அணி

#### தேமுதிக

- கும்மிடிப்பூண்டியில் விசயகாந்த் தனது தேர்தல் பரப்புரையை ஏப்ரல் 11 அன்று தொடங்கினார்.
- தே.மு.தி.க, மக்கள் நல கூட்டணி, தமாகா சார்பில் சென்னையை அடுத்த தாம்பரத்தில் நடந்த தேர்தல் பரப்புரை கூட்டத்தில் தே.மு.தி.க தலைவர் விசயகாந்த் கலந்துகொண்டார்.
# 2016 தமிழ்நாடு சட்டமன்றத் தேர்தலில் கட்சிகளின் தேர்தல் பரப்புரை

## கட்சிகளின் தேர்தல் பரப்புரை

### மதிமுக

- ஏப்பிரல் 16 அன்று வைகோ சென்னை அண்ணாநகரில் தேர்தல் பிரச்சாரத்தைத் தொடங்கினார்.
# 2016 தமிழ்நாடு சட்டமன்றத் தேர்தலில் கட்சிகளின் தேர்தல் பரப்புரை

## கட்சிகளின் தேர்தல் பரப்புரை

### பாசக

- பாசக வேட்பாளர்களை ஆதரித்து ஒசூரில் மோதி பொதுக்கூட்டத்தில் பேசினார்.
- சென்னை ஒய்.எம்.சி.ஏ. மைதானத்தில் நடைபெற்ற பரப்புரை பொதுக்கூட்டத்தில் பிரதமர் நரேந்திர மோதி கலந்துகொண்டு பாசக. கூட்டணி வேட்பாளர்களை ஆதரித்து பேசினார்.
- பாசக வேட்பாளர்களை ஆதரித்து பிரதமர் மோதி நேற்று முன்தினம் ஓசூர், சென்னையில் பரப்புரை செய்த மோதி இரண்டாம் கட்டமாக கன்னியாகுமரியில் முருகன் குன்றம் அருகே உள்ள ஏழுசாட்டுபத்து என்ற இடத்தில் நடைபெற்ற பொதுக்கூட்டத்தில் பாசக வேட்பாளர்களை ஆதரித்து அவர் பரப்புரை செய்தார்.
- பாசக வேட்பாளர்களை ஆதரித்து பிரதமர் மோதி வேதாரண்யத்தில் பொதுக்கூட்டத்தில் பேசினார்.
# இராபர்ட்டு புரூசு

**முதலாம் இராபர்ட்டு** (*Robert I*, 11 சூலை 1274 – 7 சூன் 1329), பரவலாக **இராபர்ட்டு புரூசு** (*Robert the Bruce*, பண்டைய கேலிக்: *Roibert a Briuis*; தற்கால இசுக்காத்திய கேலிக்: *Raibeart Bruis*; நார்மன் பிரான்சியம்: *Robert de Brus* அல்லது *Robert de Bruys*) 1306இலிருந்து 1329இல் தனது மரணம் வரை இசுகாத்திய அரசராக இருந்தவர். அவரது தலைமுறையில் மிகச் சிறந்த போர்வீரராகத் திகழ்ந்த இராபர்ட்டு இங்கிலாந்திற்கு எதிரான முதல் விடுதலைப் போரை நடத்தியவர். இசுக்கொட்லாந்து ஓர் தன்னாட்சி பெற்ற நாடாக மீட்பதற்கு போராடி வெற்றி கண்டார்; இன்றும் இவர் இசுக்கொட்லாந்தின் தேசிய நாயகராக கருதப்படுகின்றார்.
# இராபர்ட்டு புரூசு

## இளமை வாழ்க்கை

இராபர்ட்டு புரூசு டர்ன்பெரி கோட்டையில் சூலை 11, 1274இல் பிறந்தார். ஆறாம் இராபர்ட் புரூசிற்கும் கார்ரிக் கோமகள் மர்ஜோரிக்கும் மூத்த மகனாகப் பிறந்தார். 1066இல் இதே பெயருடைய இவரது மூதாதை ஒருவர் முதலாம் வில்லியமுடன் இங்கிலாந்து வந்துள்ளார். அடுத்த அரசியாக பதவியேற்கவிருந்த அவரது பேத்தியும் மரணமடைந்தார்.  
1292இல் இசுக்கொட்லாந்திலுள்ள அனைத்து புரூசு வம்சத்தினருக்கும் தலைவராக இராபர்ட்டு தேர்ந்தெடுக்கப்பட்டார். 1297இல், இங்கிலாந்து அரசர் இசுக்கொட்லாந்தை பிரான்சிற்கு எதிராக போர்புரியக் கட்டளையிட்டார். இதற்கு இசுக்கொட்லாந்தியர்கள் எதிர்ப்பு தெரிவித்தனர். இங்கிலாந்து மன்னருக்கு எதிராக நடைபெற்ற கிளர்ச்சியில் இராபர்ட்டும் பங்கேற்றார். இந்த இசுக்கொட்லாந்திய போராளிகளுடன் நடந்த பல சண்டைகளில் எட்வர்டு வெற்றி பெற்று வந்தார். இறுதியில் எட்வர்டு விரும்பியதை இராபர்ட்டுக்குச் செய்ய வேண்டியதாயிற்று.
# இராபர்ட்டு புரூசு

## இசுக்கொத்திய அரசர்

1306இல் ஜான் கோமின் என்பவரை தேவாலயமொன்றில் இராபர்ட்டு சந்தித்தார். இவரும் இசுக்கொட்லாந்திய அரசராக விரும்பியவர். இவர்களுக்கு இடையே எழுந்த சண்டையில் இராபர்ட்டு ஜானைக் கொன்றார். இதனையடுத்து இராபர்ட்டு இசுக்கூன் என்றவிடத்திற்குச் சென்றார். இங்கு இங்கிலாந்து அரசருக்குத் தெரியாமல் ஒளித்து வைத்திருந்த இசுகொத்திய அரச அங்கிகளை இசுக்கொத்திய பிரபுக்கள் கொண்டுவந்தனர். இவர்கள் இராபர்ட்டை இசுகொட்லாந்தின் அரசராக முடிசூட்டினர்.  
இங்கிலாந்தின் ஆதிக்கத்திலிருந்து இசுக்கொட்லாந்தை விடுவிக்க இராபர்ட்டு பல போர்களை நடத்தினார். முதலாம் எட்வர்டு அரசருடனும் பின்னர் அவரது மகன் இரண்டாம் எட்வர்டு அரசருடனும் சண்டைகள் புரிந்தார். 1314இல் பன்னோக்பர்ன் சண்டையில் இராபர்ட்டின் படைகள் இரண்டாம் எட்வர்டின் படைகளை வெற்றி கண்டனர்.  
1315இல் இராபர்ட்டு புரூசு தனது படைகளை அயர்லாந்திற்கு அனுப்பினார். இங்கிலாந்தின் ஆதிக்கத்திலிருந்த அயர்லாந்தை வென்று தமது சகோதரர் எட்வர்டு புரூசை 1316இல் அயர்லாந்தின் அரசராக்கினார். போரிடுவதிலேயே கழிந்த தமது வாழ்நாளுக்கு மீட்பாக சிலுவைப் போர்களில் கலந்துகொள்ள விரும்பினார். தன்னால் இதனை நிறைவேற்ற முடியவில்லை என்ற நிலையில் தமது நம்பிக்கைக்குரிய நண்பர் சேர் ஜேம்ஸ் டக்ளசிடம் தனது இதயத்தை ஓர் சிறிய வெள்ளிப் பெட்டகத்தில் வைத்து எடுத்துச் செல்ல வேண்டினார். ஜேம்ஸ் டக்ளசு இராபர்ட்டின் இறுதி விருப்பதை நிறைவேற்றும் பொருட்டு இதயத்தை எடுத்துக்கொண்டு பல போர்வீரர்களுடன் புறப்பட்டார். ஆனால் எசுப்பானியாவில் நடந்த சண்டையில் சர் ஜேம்ஸ் கொல்லப்பட்டார். இராபர்ட்டின் இதயம் இசுக்கொட்லாந்திற்கே திரும்பியது. இராபர்ட்டு புரூசின் உடல் டன்பெர்ம்லைன் மடத்தில் புதைக்கப்பட்டது; அவரது இதயம் மெர்லோசு மடத்தில் புதைக்கப்பட்டது.
# இராபர்ட்டு புரூசு

## வெளி யிணைப்புகள்

- The Robert the Bruce Commemoration Trust
- Account of Robert Bruce & Battle of Bannockburn
- John Barbour: *The Brus*
- Robert the Bruce at Findagrave.com
- Robert the Bruce Heritage Centre
# அலங்கம்

**அலங்கம்** என்பது கோட்டை மதிலில் அமைந்துள்ள ஒரு பாதுகாப்பு அமைப்பாகும். இதை **கிளிகூண்டு அலங்கம்** என்றும் கூறுவர் காரணம் இது பார்க்க கிளிகூண்டு போல காணப்படும். இதற்குள் ஒரு ஆள் நிற்கும் அளவிற்கு கிளி கூண்டு வடிவில் இருப்பதால் இப்பெயர் பெற்றது. உள்ளே இருப்பவருக்கு வெளியே உள்ளவர்கள் தெரியக்கூடியவகையிலும் சிறு துளைகள் கொண்டு இருக்கும் போர்க் காலங்களில் இதன்மூலம் துப்பாக்கி, ஈட்டி, வில்லம்பு கொண்டு வெளியே உள்ளவர்களை தாக்க வசதியாக இருக்கும். வெளியில் இருப்பவர்களுக்கு உள்ளே இருப்பவர்களைக் காண இயலாது என்ன செய்கிறார்கள் என்றும் அறிய இயலாது. இது போன்ற அலங்கங்கள் செஞ்சிக் கோட்டையின் மதில்களில் இன்றும் நல்ல நிலையில் உள்ளன.
# அழகப்பா ராம்மோகன்

**அழகப்பா ராம்மோகன்** (*Alagappa Rammohan*) (5, நவம்பர், 1939 - 12, திசம்பர், 2019) என்பவர் ஐக்கிய அமெரிக்காவின், இல்லினாய்ஸ் மாகாணத்தில் உள்ள சிகாகோ நகரில் வாழும் ஒரு தமிழர் ஆவார். இவர் பிறந்தது மலேசியாவின் பினாங்கு பூர்வீகம் தமிழகத்தின் உள்ள கானாடுகாத்தான். தமிழைப் பரப்புவதற்காகவும் தமிழ்ப் பிள்ளைகளுக்கு உதவுவதற்காகவும் **உலக தமிழ் வளர்ச்சி அறக்கட்டளை** அமைப்பை உருவாக்கி அதன் இயக்குநராக இருந்தார்.
# அழகப்பா ராம்மோகன்

## திருக்குறள் பணிகள்

அமெரிக்காவில் பொறியாளராக பணியாற்றிய இவர் ஓய்வு பெற்ற பிறகு தமிழ்ப் பணிகள் செய்யத்துவங்கினார். 2000 ஆண்டு **திருக்குறள் பொதுமறை** என்ற பெயரில் திருக்குறள் நூலை 1,824 பக்கங்களுடன் ஒவ்வொரு அதிகாரத்திற்கும் நான்கு பக்கங்களில் படங்களுடன் தமிழிலும் ஆங்கிலத்திலும் விளக்கம் போன்றவற்றுடன் உயர்ந்த தரத்தில் விவிலியம் தாளில் அச்சிட்டு சென்னையில் வெளியிட்டார். இதைத் தவிர, காமத்துப் பால் குறள்களையும் எஸ். பி. பாலசுப்பிரமணியம். - சித்ரா ஆகியோரைக் கொண்டு பாட வைத்து குறுந்தகடுகளாக பதிவு செய்திருக்கிறார். திருக்குறளின் கருத்துகளை 108 மந்திரங்களாக்கி அதையும் பத்து நிமிடம் ஓடக்கூடிய குறுந்தகடு மற்றும் ஒலி நாடாவாக வெளியிட்டிருக்கிறார்.
# அழகப்பா ராம்மோகன்

## தமிழில் ஸ்டீபன் ஹாக்கிங்கின் படைப்பு

அமெரிக்காவில் உள்ள அனென்பெர்க் அறக்கட்டளை இயற்பியல் கணிதத்தை மாணவர்களுக்குப் எளிய நடையில் புதிய கோணத்தில் வடிவமைப்பவர்களுக்கு 6 மில்லியன் டாலர் பரிசு என 1986-ல் அறிவித்தது. இந்தச் சவாலை ஏற்று, இயற்பியல் அறிவியலாளர் ஸ்டீபன் ஹாக்கிங் அரை மணி நேரத்திற்கு ஒரு காட்சி விளக்கம் வீதம் 26 மணி நேரம் ஓடக் கூடிய ‘காலம் ஒரு வரலாற்றுச் சுருக்கம்’ என்ற பாடத் திட்டத்தை ஆங்கிலத்தில் உருவாக்கிக் கொடுத்துப் பரிசு பெற்றார்.
இத்தகைய சிறந்த படைப்பைத் அழகப்பா ராம்மோகன் தமிழ்ப் பிள்ளைகளுக்காக 2000 ஆண்டு ஒரு கோடி ரூபாய் செலவில் தமிழில் மொழியாக்கம் செய்தார். இதுவரை தமிழகம், இலங்கை, மலேசியா, புதுச்சேரியில் 68 பள்ளிகளில் இந்தப் பாடத்திட்டத்தை அறிமுகம் செய்துவிட்டார். தமிழக குழந்தைகளுக்கும் கொண்டுவந்து சேர்க்க முயற்சி செய்துவருகிறார்.
# அழகப்பா ராம்மோகன்

## எழுதிய நூல்கள்

- திருக்குறள் - தமிழ்ப் பண்பாட்டுக் கையேடு 2000
- தொழில் முனைப்பாற்றலும் தமிழர்களும் 2005
- நினைக்கப்பட வேண்டியவர்கள், 2002
# சி/2007 இ2 (லவ்யாய்)

**சி/2007 இ2 (லவ்யாய்)** *(C/2007 E2 (Lovejoy)* என்பது 2007 ஆம் ஆண்டு மார்ச்சு மாதம் 15 ஆம் நாள் கண்டுபிடிக்கப்பட்ட ஒரு காலமுறையற்ற வால்நட்சத்திரம் ஆகும். 2007 ஆம் ஆண்டு மார்ச்சு 27 அன்று சூரியனுக்கு மிக அருகிலும், இதே ஆண்டு ஏப்ரல் 25 இல் இவ்வால் நட்சத்திரம் புவிக்கு அருகிலுள்ள எர்குலசு விண்மீன்குழாமுக்கு 0.44 வா.அ அருகிலும் காணப்பட்டது.  
கெனான் இ.ஓ.எசு 350டி எனத் தரம் வழங்கப்பட்ட இலக்கமுறை ஒளிப்படக்கருவி மூலமாகத்தான் இக்கண்டுபிடிப்பு நிகழ்த்தப்பட்டது. இவ்வொளிப்படப்பெட்டி மின்சுமை இணை சாதன அளவையியல் ஒளிப்படப்பெட்டியல்ல என்பது குறிப்பிடத்தக்கதாகும்.
# காஞ்சிபுரம் மங்களேசுவரர் கோயில்

**காஞ்சிபுரம் மங்களேசுவரர் கோயில் (மங்களேசம்)** எனப்படும் இது, காஞ்சிபுரத்திலுள்ள ஒரு சிவன் கோயில் ஆகும். மேலும், காமாட்சி தேவியின் தோழியான 'மங்களை' என்பவள் வழிபட்ட தலமாக அறியப்படும் இக்கோயில் குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளன.
# காஞ்சிபுரம் மங்களேசுவரர் கோயில்

## சிறப்பு நாட்கள்

- பிரதோசம், சிவராத்திரி, பவுர்ணமி.
- காலை 06:00 மணி முதல், 08:00 மணி முடிய. மாலை 05:00 மணி முதல், 07:00 மணி முடிய. இக்கோயில் நடை திறக்கும் காலமாகும்.
# காஞ்சிபுரம் மங்களேசுவரர் கோயில்

## தல சிறப்பு

திருமணத் தடையுள்ளவர்கள், இத்தல இறைவரான மங்களேஸ்வரரை வழிப்பட்டால் தக்க வாழ்க்கைத்துணை அமையுமென்பது தொன்னம்பிக்கை (ஐதீகம்).
# காஞ்சிபுரம் மங்களேசுவரர் கோயில்

## தல சிறப்பு

### நேர்த்திக்கடன்

இக்கோயில் இறைவர்க்கும், இறைவிக்கும் திருமுழுக்கு வழிபாடு (அபிசேகம்) செய்து, புத்தாடையுடுத்தி நேர்த்திக்கடன் செலுத்துவதாக அறியப்படுகிறது.
# காஞ்சிபுரம் மங்களேசுவரர் கோயில்

## தல பெருமை

**சிநேகிதி சிவன்:** திருமணத்தின்போது, மணமகள் பார்வதிக்கு பணிவிடை செய்ய தேவலோகத்திலிருந்து வந்தவள்தான் மங்களாம்பிகா. தேவிக்கு தோழியாக இருந்து சகல உதவிகளையும் செய்து வந்தாள். திருமணம் முடிந்தபின், சிவபூசை செய்ய விரும்பினால் மங்களாம்பிகா. அதற்காகவே சிவலிங்கம் ஒன்றையும், தீர்த்தம் ஒன்றையும் உருவாக்கினாள். அதன்படி தினமும் சிவனுக்கு அபிசேகம் செய்து வழிப்பட்டாள். சிவன் அவளின் பூசையை ஏற்று மோட்ச சக்தியை அருளினார். மங்களாம்பிகா வழிபட்டமையால் இச்சுவாமிக்கு **மங்களேஸ்வரர்** எனும் திருநாமம் விளங்கிற்று. இக்கோயில் தீர்த்தத்தை **மங்கள தீர்த்தம்** என பெயர்பெற்றது.  
**தவம் செய்த வேம்பு:** மங்களேஸ்வரர் கோயிலின் பின்புறமுள்ள வேப்பமரத்தடியில், செவ்வாய்க்கிழமைதோறும் காஞ்சிப் பெரியவர் தவம் செய்வது வழக்கம். இக்கோயிலின் மங்கள தீர்த்தத்தில் நீராடி மகிழ்வதுமுண்டு என்று உள்ளூர் வாசிகள் மூலம் அறியப்பட்டது.
# காஞ்சிபுரம் மங்களேசுவரர் கோயில்

## தல வரலாறு

சிவலோகத்தில் ஒருமுறை சிவனின் கண்களை பார்வதி தேவி விளையாட்டாக பொத்தினாள். அண்டசராசரமும் இருளில் மூழ்க சினங்கொண்ட சிவபெருமான், நீ பூலோகத்தில் பிறப்பாயாக என பார்வதி தேவிக்கு சாபமிட்டார். பார்வதிதேவி தன் தவறையுனர்ந்து வருந்தி இறைவனாகிய தாங்களை மீண்டுமடைவது எவ்வாறேனக் கேட்க; நீ காஞ்சியில் தவமிருந்து கயிலையை அடைவாயாக! என சிவன் அருள்புரிய, அவ்வாறே பார்வதியும் பூலோகத்தில் பிறந்து, காஞ்சி கம்பா நதிக்கரையை (*தற்போது மஞ்சநீர் கால்வாய்*) அடைந்து மணலால் லிங்கம் அமைத்து பூசை செய்தாள், அந்நாள் ஆற்றில் வெள்ளம் வரவே சிவலிங்கத்தை காப்பாற்ற எண்ணிய பார்வதி தேவி, தன்னிரு கைகாளாலும் அணைத்துக்கொண்டாள். வெள்ளத்திலிருந்து தன்னை காக்க அன்புள்ளங்கொண்ட தேவியின் முன் சிவனார் தோன்றி அருள்பாலித்தார், அவ்விடத்திலேயே தங்கும்படி தேவி கேட்க ஏகாம்பரநாதர் பெயரில் தங்கி பார்வதி தேவியை திருமணம் முடித்துக் கொண்டார்.
# காஞ்சிபுரம் மங்களேசுவரர் கோயில்

## தல பதிகம்

- **பாடல்**: (**மங்களேச்சரம்**) எழுசீரடி யாசிரிய விருத்தம்.
::மற்றதன் வடபால் மலைமகள் இகுளை மங்களை மண்டபம்
:இழைத்து, வெற்றிமண் டபத்தின் பிறங்குற மங்க ளேசனை விதியுளி
::நிறுவி, அற்றமில் சிறப்பின் மங்கள தீர்த்தம் அகழ்ந்துநீ ராட்டுபு
:தொழுதாள், பற்றுமங் களநாள் அத்தடம் படிந்து பணிபவர்
::இருமையும் பெறுவார்.  
- **பொழிப்புரை**:
::''மகாசாத்தேசத்திற்கு வடக்கில் உமா தேவியாரது தோழி மங்களை
:''என்பவர் மண்டபம் ஒன்று சிருட்டித்து அதன்கண் விளங்குற மங்கள
::''நாயகனை விதிப்படி நிறுவிப் போற்றிக் குற்றமற்ற சிறப்பினை
:''யுடைய மங்கள தீர்த்தம் வகுத்து நீராட்டித் தொழுதனர். விருப்புடைய
::''செவ்வாய்க்கிழமை அந்நீரில் மூழ்கி வணங்குவோர் இம்மை மறுமை
:''நன்மைகளைப் பெறுவார்.
# காஞ்சிபுரம் மங்களேசுவரர் கோயில்

## அமைவிடம்

இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியில் உள்ள கங்கைகொண்டான் மண்டபம் - நகரப் பேருந்து நிறுத்தத்தருகே காஞ்சி ஏகாம்பரநாதர் கோயிலின் தென்கிழக்கில் மங்களேசுவரர் கோயில் அமைந்துள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் ½ மைல் தூரமுள்ள காஞ்சி சங்கர மடத்தின் எதிரில் மங்கள தீர்த்த குளத்தோடு இக்கோயில் தாபிக்கப்பட்டுள்ளது.
# காஞ்சிபுரம் மங்களேசுவரர் கோயில்

## அமைவிடம்

### போக்குவரத்து

- **வான்வழி:**' வானூர்தி சேவை (Aviation Service) இல்லை; உலங்கு வானூர்தி (Helicopter) மூலம் காஞ்சிபுரம் வந்தடைய, காஞ்சியிலிருந்து 3 கிலோமீட்டர் தொலைவிலுள்ள ஏனாத்தூர் ஸ்ரீ சங்கரா கலை மற்றும் அறிவியல் கல்லூரியின் அகத்திலுள்ள உலங்கூர்தி இறங்குதளத்தில் இறங்கி சீருந்து (Car) மூலம் இக்கோயிலை அடையலாம்.
- **இரும்புத் தடம்:** தொடருந்து (Train) மூலாமாக; தலைநகர் சென்னையிலிருந்து செங்கல்பட்டு மார்க்கமாகவும், திருப்பதியிலிருந்து அரக்கோணம் மார்க்கமாகவும், காஞ்சி தொடருந்து நிலையத்தை அடைந்து அங்கிருந்து 1 கிலோமீட்டர் தொலைவிலுள்ள இக்கோயிலை, சீருந்து (Car) மூலமாகவும், தானியுந்து (Auto) மூலமாகவும் சென்றடையலாம்.
- **சாலை வழி:** பேருந்திலோ (Bus) அல்லது சீருந்துலோ (Car), காஞ்சி வந்தடைய நான்கு திசையில் சாலை வழியுள்ளன; வடகிழக்கில், சென்னையிலிருந்து திருப்பெரும்புதூர் வழியாகவும் (75 கிலோமீட்டர்); தென்கிழக்கில், செங்கல்பட்டிலிருந்து வாலாசாபாத் வழியாகவும் (40 கிலோமீட்டர்); வடமேற்கில், விழுப்புரத்திலிருந்து வந்தவாசி வழியாகவும் (80 கிலோமீட்டர்); தென்மேற்கில், பெங்களுரிலிருந்து வேலூர் வழியாகவும் (275 கிலோமீட்டர்) இக்கோயில் நகரை வந்தடையலாம்.
# தர்மவரம்

**தர்மவரம்** *(Dharmavaram)* என்பது இந்தியாவின் ஆந்திரப் பிரதேச மாநிலத்திலுள்ள ஸ்ரீசத்ய சாய் இருக்கும் ஒரு நகரமாகும். கைத்தறி பட்டுச்சேலைகளுக்கு இந்நகரம் மிகவும் புகழ்பெற்ற நகரமாகும். மேலும் இந்நகரம் பஞ்சு, பட்டு நெசவு தொழிலகங்கள் மற்றும் தோல் பொம்மைகள் போன்றனவற்றிற்கும் புகழ்பெற்ற நகரமாக உள்ளது.
# தர்மவரம்

## புவியியல் அமைப்பு

14.43° வடக்கு 77.72° கிழக்கு என்ற அடையாள ஆள்கூறுகளில் தர்மவரம் நகரம் பரவியுள்ளது . மேலும் கடல்மட்டத்தில் இருந்து சராசரியாக் 345 மீட்டர்கள் உயரத்தில் இந்நகரம் உள்ளது.
# தர்மவரம்

## பெயர்க்காரணம்

தர்மவரம் நகரில் உள்ள தண்ணீர்த்தொட்டியை கிரியசக்தி ஒதியார் என்பவர் கட்டினார். அவருடைய தாயாரின் பெயரான தர்மாம்பாள் என்ற பெயரிலிருந்து இந்நகரத்திற்கான பெயர் சூட்டப்பட்டுள்ளது
42.5 சதுர கிலோ மீட்டர் பரப்பு கொண்ட தர்மாவரம் நகராட்சி மன்றம் 40 உறுப்பினர்களைக் கொண்டது.
# தர்மவரம்

## பொருளாதாரம்

தூய்மையான பட்டுச்சேலைகளுக்கு இந்நகரம் புகழ்பெற்றது. நகரத்தின் பொருளாதாரம் நெசவுத் தொழிலையே சார்ந்துள்ளது. தர்மவரத்தில் மழைபொழிவு குறைவாக இருப்பதால், நிலத்தடி நீரைக் கொண்டு நிலக்கடலை சாகுபடி செய்யப்படுகிறது.
# தர்மவரம்

## போக்குவரத்து

ஆந்திரப் பிரதேச மாநில சாலைப் போக்குவரத்து நிறுவனம் தர்மவரம் பேருந்து நிலையத்தில் இருந்து பேருந்து சேவையை இயக்குகிறது. பெங்களூரு – ஐதராபாத் தொடருந்துப் பாதையில் தர்மாவாரம் சந்திப்பு தொடருந்து நிலையம் பிரதானமாக இருக்கிறது.
# கரைவணை

**கரைவணை** (*kestrel*) என்பது வல்லூறு பேரினத்தைச் சேர்ந்த சில வேறுபட்ட அங்கத்துவப் பறவைகளின் பெயராகும். கரைவணைகள் கிட்டத்தட்ட உயரத்தில் பறந்து கொண்டு வேட்டையாடும் நடத்தையால் வேறுபடுத்திப் பார்க்கப்படுகின்றன. இவற்றால் திறந்த வெளியில் உள்ள சிறிய பாலூட்டிகள், ஊர்வன, பெரிய பூச்சிகள் மீது உயரத்தில் இருந்து வேகமாக இறங்கித் தாக்குதல் நடத்த முடியும். இவை அதிகமான பழுப்பு நிற ஏனைய இறகுகளைக் கொண்டு இருப்பதால் நன்கு அறியப்படுகின்றன.
# பாறு

**பாறு** (*Hawk*) என்பது சிறிது முதல் நடுத்தர அளவு வரையான கொன்றுண்ணிப் பறவைகளின் பொதுப் பெயராகும்.  
- *அசிப்பிட்ரினே* துணைக்குடும்பம் வாத்துப்பாறு, சிட்டுப்பாறு, கூரிய பாறு உட்பட்ட பிறவற்றைக் கொண்டுள்ளது. இவை பொதுவாக கானகப் பறவையும், நீண்ட வால், உயர் பார்வை, தீடீரென இரை கொள்ளல் ஆகிய பண்புகளைக் கொண்டுள்ளன.
- அமெரிக்காக்கள் பகுதியில், "புட்டே" (*Buteo*) குழுப் பறவைகளும் பாறு என்றே அழைக்கப்படுகின்றன.
# சி/1847 தி1

**சி/1847 தி1** *(C/1847 T1)* என்பது காலமுறையற்ற ஒரு வால்வெள்ளி ஆகும். 1847 ஆம் ஆண்டு அமெரிக்க வானியலாளர் மரியா மிட்செல் இவ்வால் நட்சத்திரத்தைக் கண்டுபிடித்தார். தற்பொழுது இவ்வால் வெள்ளியை செல்வி மிட்செல் வால்வெள்ளி என்று அழைக்கிறார்கள்.  
ஐரோப்பாவில், பிரான்செசுகோ டெ விக்கோ முதன் முதலில் இவ்வால் வெள்ளியைக் கண்டறியும் முயற்சியில் ஈடுபட்டார். சி/1847 தி1 வால்வெள்ளியை ரோமில் இருந்து உற்று நோக்கிய இவர், இவ்வால்வெள்ளி முதன்முதலில் ஐரோப்பாவில் கண்டறியப்பட்டதாகத் தெரிவித்தார். ஆனால் இவர் அறிவிப்பதற்கு இரண்டு நாட்கள் முன்பே மரியா மிட்செல் கண்டறிந்து அறிவித்துவிட்ட காரணத்தால் சி/1847 வால்வெள்ளியைக் கண்டுபிடித்த பெருமை இவருக்கு உரியதாயிற்று.
# புந்தேல்கண்ட்

**புந்தேல்கண்ட்** அல்லது **பந்தேல்கண்ட்** (Bundelkhand) மத்திய இந்தியாவின் புவியியல் பகுதிகளில் ஒன்றாகும். மலைத்தொடர்களால் சூழ்ந்த புந்தேல்கண்ட் பகுதிகள் மத்திய இந்தியாவின் உத்தரப் பிரதேசம் மற்றும் மற்றும் மத்தியப் பிரதேசம் மாநிலங்களை பிரிக்கிறது. புந்தேல்கண்ட் பகுதியின் பெரும்பாலான பகுதிகள் மத்தியப் பிரதேச மாநிலத்தில் அமைந்துள்ளது. புகழ்பெற்ற கஜுராஹோ கோயில்கள் இப்பகுதியில் உள்ளது.  
புந்தேல் கண்ட் பகுதி வறண்ட வானிலை கொண்ட, நீர் ஆதாரம் குறைந்த மலைப்பாங்கான காடுகளுடன் கூடிய மேட்டு நிலங்களாகும். சந்தேலர்கள் போன்ற பழங்குடி மக்கள் நிறைந்த புந்தேல்கண்ட் பகுதியினை மேம்படுத்தப்பட்ட புந்தேல்கண்ட் தனி மாநிலமாக பிரிக்க புந்தேல் கண்ட் பகுதியில் வாழும் மக்கள் கோரிக்கை வைத்துள்ளனர்.  
புந்தேல் கண்ட் பகுதிகளில் புந்தேலி மற்றும் இந்தி மொழி பேசுகின்றனர்.  
சந்தேலர்கள் இப்பகுதியை கி.பி. பத்தாம் நூற்றாண்டு முதல் 13-ஆம் நூற்றாண்டு வரை புந்தேல்கண்ட் பகுதியை ஆண்டனர்.
# புந்தேல்கண்ட்

## புந்தேல்கண்ட் பகுதிகள்

புந்தேல் கண்ட் பகுதியில் உத்தரப் பிரதேசத்தின் நான்கு மாவட்டங்களும்; மத்தியப் பிரதேசத்தின் ஏழு மாவட்டங்களும் உள்ளது.
# புந்தேல்கண்ட்

## புந்தேல்கண்ட் பகுதிகள்

### உத்தரப் பிரதேசம்

புந்தேல் கண்ட் பகுதியில் உள்ள உத்தரப் பிரதேசத்தின் ஜான்சி, லலித்பூர், சித்திரக்கூட மாவட்டம், பந்தா.
# புந்தேல்கண்ட்

## புந்தேல்கண்ட் பகுதிகள்

### மத்தியப் பிரதேசம்

மத்தியப் பிரதேச மாநிலத்தின் ததியா, சாகர், தமோ, பன்னா, டிக்கம்கர், அசோக்நகர், சத்தர்பூர் மாவட்டங்கள் புந்தேல் கண்ட் பகுதியில் உள்ளது.
# புந்தேல்கண்ட்

## சிறப்புகள்

கோயில்கள்]]
உலகப் பாரம்பரியக் களங்களில் ஒன்றான தொல்லியல் சிறப்பு மிக்க பத்தாம் நூற்றாண்டில் கட்டப்பட்ட அழகிய சிற்பங்கள் நிறைந்த கஜுராஹோ கோயில்கள், இராமாயணம் எனும் இதிகாசத்தில் சுட்டப்படும் சித்திரகூடம், மற்றும் வரலாற்றுச் சிறப்பு மிக்க கலிஞ்சர் கோட்டை புந்தேல்கண்ட் பகுதியில் அமைந்துள்ளது.  
பன்னா மாவட்டத்தில் நவரத்தின கற்கள் நிறைந்த சுரங்கங்கள் உள்ளது.
# புந்தேல்கண்ட்

## புவியியல்

புந்தேல் கண்ட் நிலப்பகுதியின் வடக்கில் கங்கைச் சமவெளியும், தெற்கில் விந்திய மலைத்தொடர்களும் அமைந்துள்ளது. இப்பகுதி வறண்ட வானிலை கொண்ட, நீர் ஆதாரம் குறைந்த மலைப்பாங்கான அடர்ந்த காடுகளுடன் கூடிய மேட்டு நிலங்களாகும்.  
புந்தேல் கண்ட் பகுதியில், கடல் மட்டத்திலிருந்து அதிக பட்சம் 600 மீட்டர் உயரத்தில் அமைந்த விந்திய மலைத்தொடர்கள் கிழக்கிலிருந்து மேற்காக ஊடுவுருவிச் செல்கிறது. விந்திய மலைத்தொடர்களில் உற்பத்தியாகும் முக்கிய ஆறுகளான காளி சிந்து ஆறு, பேட்வா ஆறு, கென் ஆறு, ஷாசத் ஆறு, பகாகின் ஆறு, தோன்ஸ் ஆறு, பகுஜ் ஆறு, தாசன் ஆறு மற்றும் சம்பல் ஆறுகள், இறுதியாக அலகாபாத் நகரத்தில் பாயும் யமுனை ஆற்றில் கலக்கிறது.
# புந்தேல்கண்ட்

## புவியியல்

### சூழலியல்

வழக்கமாக புந்தேல்கண்ட் பகுதியில் ஆண்டிற்கு குறைந்தது 52 நாட்கள் மழை பொழிகிறது. சுரங்கங்கள் தோண்ட, நகரங்கள் பெருகிட, தொழிற்சாலைகள் அமைக்க காடுகள் அழிக்கப்படுவதால் இப்பகுதியில் தற்போது மழை வளம் குறைந்து கொண்டே வருகிறது. எனவே 2007-ஆம் ஆண்டில் புந்தேல் கண்ட் பகுதியில் கடும் வறட்சி ஏற்பட்டது.  
புந்தேல்கண்ட் பகுதியில் ஆண்டு சராசரி மழை பொழிவு 800–900&nbsp;மி மீட்டராகும். இறுதி ஆறு ஆண்டுகளாக இப்பகுதியின் மழை பொழிவு 400 - 450 மி மீட்டராக குறைந்து விட்டது. இதனால் இப்பகுதியில் வேளாண்மைத் தொழில் மிகவும் பாதிப்படைந்து, உணவு தாணிய உற்பத்தி மிகவும் குறைந்தது. மேலும் இப்பகுதியில் மீன் பிடித்தல், காய்கறிகள் பயிரிடுதல், வெற்றிலை கொடி பயிரிடுதல் போன்ற துணைத் தொழில்களும் கடுமையான சவால்களை சந்தித்து வருகிறது.
# புந்தேல்கண்ட்

## பொருளாதாரம்

வறண்ட வானிலை கொண்ட புந்தேல் கண்ட் பகுதியில் உள்ள உத்திரப் பிரதேசத்தின் ஜான்சி, லலித்பூர், சித்திரக்கூட மாவட்டம், பந்தா முதலிய நான்கு மாவட்டங்களும் மற்றும் மத்தியப் பிரதேசத்தின் ததியா, சாகர், தமோ, பன்னா, டிக்கம்கர், அசோக்நகர், சத்தர்பூர் முதலிய ஏழு மாவட்டங்களும் பொருளாதாரத்தில் மிகவும் பின் தங்கிய 250 இந்திய மாவட்டங்களில் ஒன்றாக இந்திய அரசால் 2006- ஆம் ஆண்டில் அறிவிக்கப்பட்டுள்ளது. எனவே இம்மாவட்டங்களின் ஊரக வளர்ச்சி திட்டங்களுக்கு இந்திய அரசின்
பஞ்சாயத்து ராஜ் அமைச்சகம் ஆண்டுதோறும் நிதி உதவி வழங்கி வருகிறது.
# புந்தேல்கண்ட்

## வரலாறு

### மத்திய காலப் பகுதி & மராத்திய ஆட்சி

கன்னோசி நாட்டின் பிரதிகாரப் பேரரசர்கள் குவாலியர் கோட்டையை கைப்பற்றி, கலிஞ்சர் கோட்டையை மையமாக்க் கொண்டு கி. பி 650 முதல் 1036 முடிய புந்தேல் கண்ட் பகுதியை கைப்பற்றி ஆண்டனர்.
பின்னர் சந்தேல இராஜபுத்திர குல மன்னர்கள் புந்தேல் கண்ட் பகுதியை கி பி பத்தாம் நூற்றாண்டு முதல் பதின்மூன்றாம் நூற்றாண்டு முடிய ஆண்டனர்.  
வித்தியாதரண் எனும் சந்தேல இராஜபுத்திர மன்னன் (1017–29) வடக்கே சம்பல் ஆறு முதல் தெற்கே நர்மதை ஆறு வரை புந்தேலி கண்ட் அரசை விரிவு செய்தார்.  
சந்தேல குல இராஜபுத்திர மன்னர் வித்தியாதரன் ஆட்சி காலத்தில் ஆப்கானிஸ்தான் மன்னர் கஜினி முகமது புந்தேல்கண்ட் பகுதியின் தலைநகராக விளங்கிய கலிஞ்சர் கோட்டை தாக்கப்பட்டது. சந்தேல இராஜபுத்திர குல ஆட்சியில் புந்தேல் கண்ட் பகுதியில் சமண சமயம் வளர்ந்தது. பத்தாம் நூற்றாண்டு முதல் பதினோறாம் நூற்றாண்டு காலத்தில் கஜுராஹோ பகுதியில் சமணர் கோயில்கள் மற்றும் இந்துக் கோயில்கள் கட்டப்பட்டது.  
12-ஆம் நூற்றாண்டில் ஆஜ்மீரை ஆண்ட சௌகான் குல இராஜபுத்திர மன்னர் புந்தேல்கண்ட் பகுதியின் ஆட்சியாளர்களுக்கு சிம்ம சொப்பனமாக விளங்கினார். பதினாறாம் நூற்றாண்டில் ஓர்ச்சா நகரத்தை தலைநகராகக் கொண்டு இராஜா ருத்திர பிரதாப சிங் 1531 முடிய புந்தேல்கண்ட் பகுதியை ஆண்டார். 22 மே 1545 அன்று சேர் சா சூரி புந்தேல் கண்ட் பகுதியின் கலிஞ்சர் கோட்டையை தாக்கும் போது புந்தேலி இராஜபுத்திரர்களால் கொல்லப்பட்டார்.  
பாபர் முதல் அவுரங்கசீப் வரை புந்தேல்கண்ட் பகுதி பெயரளவில் 16 முதல் 18-ஆம் நூற்றாண்டு வரை மொகலாயப் பேரரசில் இருந்தது.  
மராத்தியப் பேரரசின் பேஷ்வாவாவின் பேரன், உத்தரப் பிரதேசத்தின் தற்போதைய பந்தா மாவட்டத்தை தலைமையிடமாகக் கொண்டு புந்தேல் கண்ட் பகுதியை ஆட்சி செய்தார்.
# புந்தேல்கண்ட்

## வரலாறு

### பிரித்தானிய ஆட்சி, 1802–1947

இரண்டாம் ஆங்கிலேய மராத்தியப் போரின் முடிவில் மராத்திய கூட்டணிப் படைகள் கிழக்கிந்திய கம்பெனி ஆட்சியிடம் தோற்ற காரணத்தினால் டிசம்பர் 1803-இல் மராத்திய அரசர் இரண்டாம் பாஜிராவுக்கும் - ஆங்கிலேயே கம்பெனி ஆட்சியாளர்களுக்கும் இடையே ஏற்பட்ட *வசாய் உடன்படிக்கை*யின் படி மராத்தியர் வசமிருந்த புந்தேல்கண்ட் பகுதிகள் ஆங்கிலேயர் கையில் சென்றது.  
1817 – 1818-இல் நடந்த மூன்றாம் ஆங்கிலேயே மராத்தியப் போரின் முடிவில் மராத்தியப் பேரரசு வீழ்ச்சியுற்ற காரணத்தினால், புந்தேல்கண்ட் பகுதிகளை ஆண்ட மராத்திய குறுநில மன்னர்கள் மராத்தியப் பேரரசிலிருந்து விடுபட்டு, ஆங்கிலேயர்களுக்கு ஆண்டு தோறும் கப்பம் செலுத்திக் கொண்டு சுதேச சமஸ்தான மன்னர்களாக ஆட்சி செய்தனர்.  
1857 சிப்பாய் கிளர்ச்சிக்கு பின்னர், 1947-ஆம் ஆண்டு வரை பிரித்தானிய இந்திய அரசின் கீழ் புந்தேல்கண்ட் பகுதியில் இந்தூர், ஓர்ச்சா, பன்னா, சம்தார், சர்க்காரி, சத்தர்பூர், ததியா, பிஜவார், அஜய்கர் என ஒன்பது சுதேச சமஸ்தான மன்னர்கள் ஆட்சி செய்தனர். மேலும் 13 ஜமீந்தாரிகளும் சிறு பகுதிகளை ஆண்டனர்.
# புந்தேல்கண்ட்

## வரலாறு

### இந்திய விடுதலைக்குப் பின்

1947-இல் இந்திய விடுதலைக்குப் பின்னர், 1950-ஆம் ஆண்டில் புந்தேல் கண்ட் பகுதிகளில் இருந்த இந்திய மன்னராட்சி நாடுகளை ஒன்று சேர்த்து விந்தியப் பிரதேசம் எனும் தனி மாகாணம் ஏற்படுத்தப்பட்டது.
பின்னர் 1 நவம்பர் 1956-இல் விந்தியப் பிரதேசம் மத்தியப் பிரதேசம் மாநிலத்துடன் இணைக்கப்பட்டது.  
புகழ் பெற்ற சம்பல் கொள்ளையர்களான பூரான் சிங் என்ற புஜா பப்பா, மூரத் சிங் மற்றும் பூலான் தேவியின் கொள்ளைக் கூட்டத்தின் கட்டுக்குள் புந்தேல்கண்ட் பகுதி விளங்கியது.
# புந்தேல்கண்ட்

## வரலாறு

### புந்தேல்கண்ட் மாநில வரைவோலை அறிக்கை

2011-ஆம் ஆண்டில் புந்தேல் கண்ட் விடுதலை இயக்கம் (Bundelkhand Mukti Morcha) உத்திரப் பிரதேசம் மற்றும் மத்தியப் பிரதேசத்தில் உள்ள புந்தேல் கண்ட் பகுதியில் உள்ள மாவட்டங்களை உள்ளடக்கி புந்தேல் கண்ட் மாநிலம் என்ற தனி மாநில கோரிக்கையை அப்போதைய உத்தரப் பிரதேச மாநில முதல்வர் மாயாவதி ஏற்றுக் கொண்டார்.
பாரதிய ஜனதா கட்சியின் தலைவரும். முன்னாள் மத்தியப் பிரதேச முதல்வரும் ஆன உமா பாரதி மற்றும் இந்திய தேசிய காங்கிரஸ் கட்சியும் புந்தேல் கண்ட் தனி மாநில கோரிக்கையை 2014-இல் நடைபெற்ற நாடாளுமன்ற மக்களவைத் தேர்தல் பரப்புரையின் போது ஏற்றுக் கொண்டது.  
உத்தேச புந்தேல் கண்ட் மாநிலத்தின் மாவட்டங்கள்;  
- உத்தர பிரதேச மாநிலத்தின் ஏழு மாவட்டங்கள்;
- ஜான்சி
- ஜாலவுன் மாவட்டம்
- லலித்பூர்
- சித்திரக்கூட மாவட்டம்
- பந்தா மாவட்டம்
- அமீர்ப்பூர்
- மகோபா மாவட்டம்  
;மத்தியப் பிரதேசம்
- மத்தியப் பிரதேச மாநிலத்திலிருந்து ஏழு மாவட்டங்கள்;
- ததியா மாவட்டம்
- சத்தர்பூர் மாவட்டம்
- தமோ மாவட்டம்
- பன்னா மாவட்டம்
- சாகர் மாவட்டம்
- டிக்கம்கர் மாவட்டம்
- விதிஷா மாவட்டம்
மத்திய பிரதேசத்தின் கீழ்கண்ட சில மாவட்டங்களும் புந்தேல் கண்ட் பகுதிகளாக கருதப்படுகிறது.
- பிண்டு
- குவாலியர்
- முரைனா
- சியோப்பூர்
- சிவபுரி
# புந்தேல்கண்ட்

## கலாச்சாரம்

இந்தி மொழி எழுத்துக்களுடன் கூடிய புந்தேலி மொழி இப்பகுதியில் பேசப்படுகிறது. புந்தேலி மொழி ஏழு வட்டார வழக்கு பேச்சுகளுடன் கூடியது.
புந்தேலி பகுதியில் இந்து மற்றும் சமண சமயங்கள் பெரும்பாலன மக்களால் பின்பற்றப்படுகிறது. இப்பகுதியில் பல சமணக் கோயில்கள் உள்ளது.
# புந்தேல்கண்ட்

## புகழ் பெற்ற புந்தேல் கண்ட் மக்கள்

- இராணி இலட்சுமிபாய்
- துளசிதாசர்
- உமா பாரதி
- பூலான் தேவி
- ராணி துர்காவதி
# புந்தேல்கண்ட்

## இதனையும் காண்க

- பூர்வாஞ்சல்
- தோவாப்
- அவத்
- பகேல்கண்ட்
- ரோகில்கண்ட்
- மால்வா, மத்தியப் பிரதேசம்
- மால்வா (பஞ்சாப்)
- சௌராட்டிரம்
- விதர்பா
- மராத்வாடா
- காந்தேஷ்
- கொங்கணம்
- தொண்டை மண்டலம்
# சதுப்புநிலம்

**சதுப்பு நிலம்** (Marsh) அல்லது ஈரைநிலம் என்பது ஆண்டு முழுவதும் ஈரப்பதத்துடன் கூடிய நிலங்களில் சிறு தாவரங்களும், நீர் வாழ் விலங்குகள் மற்றும் பறவைகளுடன் கூடிய பகுதியாகும்.  
சதுப்பு நிலங்கள், உவர்ப்புத் தன்மை கூடிய சதுப்பு நிலங்கள் என்றும் நன்னீர் சதுப்பு நிலங்கள் என இரண்டு வகையாக உள்ளது. சதுப்பு நிலங்களில் வளரம் கூட்டமாக வளரும் சிறு தாவரங்களை அலையாத்தித் தாவரங்கள் என்பர். அலையாத்தி தாவரங்கள் சுனாமி போன்ற பேரலைகளிடமிருந்து கடற்கரை மக்களையும், கட்டமைப்புகளையும் பாதுகாக்கும் வல்லமை படைத்தது.
# சதுப்புநிலம்

## இந்தியாவில்

இந்தியா - வங்காளதேசம் எல்லைகளுக்கிடையே அமைந்த வங்காள விரிகுடாவில் அமைந்த கங்கையாற்றுப் படுகையில் உள்ள சுந்தரவனக்காடுகள் உலகின் மிகப்பெரிய உவர்ப்புத் தன்மை கொண்ட அலையாத்திக் காடாகும். யுனெஸ்கோவின் உலக பாரம்பரியக் குழுவினால் சுந்தரவனக்காடுகள், உலகப் பாரம்பரியக் களமாக அறிவிக்கப்பட்டுள்ளது.  
தமிழ்நாட்டில் சிதம்பரத்திற்கு அருகில் உள்ள பிச்சாவரம் என்ற ஊரில் உள்ள அலையாத்திக் காடு உலகிலேயே இரண்டாவது பெரிய கண்டல் காடுகள் ஆகும்.  
கோடியக்கரையை அடுத்துள்ள முத்துப்பேட்டை கண்டல்கள், தமிழகத்திலுள்ள கண்டல் ஈரநிலங்களில் மிகப்பெரியவை, மேலும் சென்னையை ஒட்டியுள்ள பள்ளிக்கரணை சதுப்புநிலம் பகுதியும் பல்லுயிர் வளம் நிறைந்த சதுப்பு நிலப்பகுதியாகும்.  
அந்தமான் நிக்கோபார் தீவுகளிலும் **சதுப்பு நிலங்கள்** காணப்படுகின்றன. குஜராத்தின் கட்ச் மாவட்டத்தில், சாரி-தந்து சதுப்பு நில காப்புக் காடுகள் என்ற பெயரில் **சதுப்பு நிலங்கள்** உள்ளது. கேரளா மாநிலத்தில் கண்ணனூர் கடற்கரைப் பகுதிகளில் சதுப்பு நிலங்கள் காணப்படுகிறது.  
சுனாமி போன்ற பேரலைகளிலிருந்து கடற்கரைப் பகுதிகளையும், கடற்கரை கட்டுமானங்களையும் காக்கக்கூடிய தன்மை சதுப்பு நில அலையாத்தித் தாவரங்கள் உண்டு.  
தற்போது உலகம் முழுவதும் சதுப்பு நிலங்களை அழித்து வேளாண் நிலங்களாகவும், வீட்டடி மனைகளாகவும் மாற்றம் செய்வதால் புவி வெப்பம் கூடி வருகிறது.
# சதுப்புநிலம்

## இதனையும் காண்க

- சுந்தரவனக்காடுகள்
- பிச்சாவரம்
- பள்ளிக்கரணை சதுப்புநிலம்
- கழுவெளி சதுப்பு நிலம்
# சதுப்புநிலம்

## வேறுபெயர்கள்

**ஈரைநிலம்**
# கருங்குருகு

**கருங்குருகு** (*Black Bittern*) இந்தியாவின் தமிழ்நாடுப் பகுதியைச் சார்ந்த இப்பறவை குறைந்த தூரம் இடம்பெயரும் தன்மை கொண்ட பறவையாகும். இவை பொதுவாக இலங்கை, ஆசியாவைன் வெப்பப்பகுதி, வங்காளதேசம், பாக்கித்தான், சீனா, இந்தோனேசியா, ஆத்திரேலியா போன்ற நாடுகளில் இனபெருக்கம் செய்கிறது.
நீளமான கழுத்தும், நீளமான மஞ்சள் நிற அலகுடன் 58 செமீ நீளத்துடன் காணப்படுகிறது. இவற்றில் ஆண் இனம் உடல் முழுவடும் கருப்பு நிறத்துடம் நீண்ட மஞ்சள் அலகுடம் காணப்படும். பெண் பறவை அடர் பழுப்பு நிற கருப்பு நிறத்துடன் காணப்படுகிறது. இவை அதன் கூடுகளை இலை தளைகளைக் கொண்டு புதர், அல்லது மரத்தின் கிளைகளில் கூடுகட்டுகிறது.
# கருங்குருகு

## உணவு

இதன் உணவு வகைகள் நீரில் காணப்படும் பூச்சிகள், மீன்கள் போன்றவையாகும்.
# கருங்குருகு

## இனப்பெருக்கம்

இவை வாழிடமான நாணல் படுக்கைகளில் இனப்பெருக்கம் செய்கின்றன. இவை புதர்களில் உள்ள நாணகளிலோ மரங்களிலோ கூடு கட்டுகின்றன. மூன்று முதல் ஐந்து முட்டைகள் வரை இடுகின்றன.
# கருங்குருகு

## காப்பு நிலை

### ஆத்திரேலியா

ஆத்திரேலிய சுற்றுச்சூழல் பாதுகாப்பு மற்றும் பல்லுயிர் பாதுகாப்பு சட்டம் 1999-ல் கருங்குருகினை அச்சுறுத்தப்பட்டவையாக பட்டியலிடப்படவில்லை.
# கருங்குருகு

## காப்பு நிலை

### ஆத்திரேலியா

#### விக்டோரியா மாநிலம், ஆத்திரேலியா

கருங்குருகானது விக்டோரியாவின் தாவரங்கள் மற்றும் விலங்கினங்கள் உத்தரவாதச் சட்டத்தில் (1988) அச்சுறுத்தப்பட்ட இன்மாகப் பட்டியலிடப்பட்டுள்ளது. இந்தச் சட்டத்தின் கீழ், இந்த சிற்றினத்தின் மீட்பு மற்றும் எதிர்கால மேலாண்மைக்கான செயல் அறிக்கை இன்னும் தயாரிக்கப்படவில்லை.
விக்டோரியாவில் அச்சுறுத்தப்பட்ட முதுகெலும்பு விலங்கினங்களின் 2007 ஆலோசனைப் பட்டியலில், கருங்குருகு பாதிக்கப்படக்கூடியதாக பட்டியலிடப்பட்டுள்ளது.
# செங்குருகு

**செங்குருகு** (*Cinnamon Bittern*-*இக்சோபிரைகசு சின்னமோமேயசு*) தொல்லுலக குருகு வகையைச் சார்ந்த ஒரு சிறிய பறவை ஆகும். சீனா, இந்தியா, இந்தோனேசியா, தென்கிழக்கு ஆசியா உள்ளிட்ட பகுதிகளில் பரவியுள்ளது. பொதுவில் ஓரிடப் பறவையான செங்குருகு, சில பகுதிகளில் சிறிய தொலைவு பறந்து சென்றும் இனப்பெருக்கம் செய்யவல்லது. இதன் இனப்பெருக்கத்திற்கு உகந்த சூழல்பகுதிகள் வெப்பமண்டலம் மற்றும் மிதவெப்பமண்டலம் ஆகியவை ஆகும்.
# செங்குருகு

## தோற்ற அமைப்பு

குட்டையான கழுத்தும் நீண்ட அலகும் கொண்டது; 38 செமீ நீளம், 90 கிராமிலிருந்து 165 கிராம் எடை கொண்டு மடையானை விட சிறியதாவும் மெல்லியதாகவும் இருக்கும்.
<u>ஆண் பறவை</u>: பெரும்பாலும் செம்மண் நிறமுடையது; மார்பின் மேல் பகுதி கருப்பாக இருக்கும்.
<u>பெண் பறவை</u>: பின் பகுதி புள்ளிகளுடன் மார்புப் பகுதி செம்பழுப்பு கோடுகள் கொண்டது.
# செங்குருகு

## பரம்பலும் வாழிடமும்

, போபால், மே 2017]]
இந்த சிற்றினம் ஆசியா முழுவதும் மிகப் பெரிய வரம்பைக் கொண்டுள்ளது. இந்தியாவிலிருந்து இந்தோனேசியா வரை இவை காணப்படுகின்றன. இவை மைக்குரோனீசியா, சீசெல்சு மற்றும் ஆப்கானித்தான் உள்ளிட்டப் பிற இடங்களிலும் உள்ளன. உலகளாவிய இதன் எண்ணிக்கை குறித்த நிச்சயமற்றவை மதிப்பீடுகளின்படி 130,000 முதல் 2,000,000 வரை காணப்படலாம்.
# கரைக் கொக்கு

**கரைக் கொக்கு** (*Reef Heron*) தெற்கு ஆப்பிரிக்கா, ஐரோப்பா, ஆசியாவில் பலபகுதிகளிலிலும் பரவலாகக் காணப்படும் கொக்கு வகையாகும். கடற்கரைக்குப் பக்கத்தில் காணப்படும் இவை கொஞ்சம் சாம்பல் நிறத்தில் உடல் அமைப்பைப் பெற்றுள்ளது. தோற்றத்தில் சில சமயங்களில் சின்னக் கொக்குடன் இக்கொக்குவைக் கொண்டு குழப்பிக்கொள்வார்கள்.
# கரைக் கொக்கு

## விளக்கம்

இப்பறவைகள் சாம்பல் நிறத்திலும், வெள்ளை நிறத்திலும் காணப்படுகிறது. இவற்றில் வயது வித்தியாசத்தில் நிறம் மாறத்துவங்குகிறது. இவற்றின் இனப்பெருக்க காலத்தில் கால்களும்,அலகுகளும் சிவந்து காணப்படுகிறது.
# கரைக் கொக்கு

## பரவல்

இந்தியாவின் தமிழகப் பகுதியைச் சார்ந்த இந்த பறவை வெப்ப மண்டலப் பகுதிகளான மேற்கு ஆப்பிரிக்கா, செங்கடல், ஈரான் பகுதியில் துவங்கி இந்தியா வரை பரவியுள்ள பாரசீக வளைகுடா பகுதியிலும் காணப்படுகிறது. இலங்கை, லட்சத்தீவு போன்றவற்றிலும் கூடுகட்டி இனப்பெருக்கம் செய்கிறது. ஸ்பெயின் நாட்டிலும் குறைந்த அளவு பரவியுள்ளது. தென்னமரிக்கா, வட அமெரிக்கா, கரிபியன் கடல் பகுதி போன்ற இடங்களிலும் பரவியுள்ளது.
இவற்றின் உணவு வகைகள் பொதுவாக நீரில் வாழும் பூச்சிகள், நண்டுகள், இறால் போன்ற உயிரினங்களை உட்கொள்கிறது. நீர்நிலைகளுக்கு அருகில் பரந்த சமவெளிப்பகுதியில் முட்டையிட்டு இனப்பெருக்கம் செய்கிறது. சூன் மாதம் முதல் ஆகஸ்ட் மாதம் வரை செங்கடல் பகுதில் இனப்பெருக்கம் செய்கிறது. ஆனால் இந்தியாவில் மழைக் காலமான ஏப்ரல் முதல் ஆகஸ்ட் மாதம் வரையிலும், ஆப்பிரிக்கா போன்ற நாடுகளில் ஏப்ரல் முதல் செப்டம்பர் வரையிலு இனப்பெருக்கம் செய்கிறது. இந்த குறிப்பிட்ட காலங்களில் இலங்கையிலும் கூட்டம் கூட்டமாக இனப்பெருக்கம் செய்கிறது.
# பெரிய கொக்கு

**பெரிய கொக்கு** (*Great Egret*) இப்பறவை வெப்ப வலயம் மற்றும் மிதவெப்பமண்டலம் பகுதிகளில் காணப்படும் கொக்கு வகையைச் சார்ந்த பறவையாகும்.
பெரும் வெண் கொக்கு என்றும் அழைக்கப்படும் இப்பறவை உலகம் முழுவதிலும் பரவலாகக் காணப்படுகிறது. மேலும் தெற்கு ஐரோப்பா பகுதிகளிலும் காணப்படுகிறது. வடக்கு அமெரிக்காவின் பல பகுதிகளிலும் பரவலாகக் காணப்படுகிறது. ஆனாலும் இவை இந்தியாவின் தமிழ்நாடு மாநிலத்தில் காணப்படும் பறவை இனம் ஆகும். பழைய காலத்திலிருந்தே இந்த கொக்கு இனம் வாழ்ந்தாலும் இதனை கரிபியா பகுதியில் காணப்படும் கொக்குடன் சேர்த்து குழப்பிக்கொள்கிறார்கள்.
# பெரிய கொக்கு

## விளக்கம்

இதன் உடல் முழுவதிலுமே வெள்ளை நிறத்தில் தோகையைக் கொண்டு காணப்படுகிறது. இப்பறவை நின்ற நிலையில் 1 மீட்டர் உயரமும், 80 முதல் 104 செமீ நீளமும் கொண்டு, சிறகுகள் விரிந்த நிலையில் 131 முதல் 170 செமீ அகலம் கொண்டு காணப்படுகிறது. இதன் எடை 1,000 கிராம் அளவு கொண்டுள்ளது. நீல நிறக்கொக்கை விட சிறியதாகக் காணப்படுகிறது. இவை பறக்கும்போது தனது கழுத்தை ஓர் விமானம்போல் நீட்டி மெதுவாக வானத்தில் பறந்து செல்லும்.